Նեմանյա Մաքսիմովիչ

**Նեմանյա Մաքսիմովիչ** (, ), սերբ ֆուտբոլիստ, «Պանաթինաիկոս» ակումբի և Սերբիայի ազգային հավաքականի կիսապաշտպան: 2022 թվականի աշխարհի առաջնության մասնակից։

Սերբիայի երիտասարդական հավաքականի ավագ (մինչև 19 տարեկան) 2013 թվականի Եվրոպայի չեմպիոն Սերբիայի պատանեկան հավաքականի և 2015 թվականի աշխարհի չեմպիոն։ Ղազախստանի կրկնակի չեմպիոն «Աստանայի» կազմում։

## Ակումբային կարիերա
Ծնվել է Արևմտյան Սերբիայի Բանյա Կովիլյաչա առողջարանային քաղաքում։ Մարզվել է Բելգրադի «Ցրվենա Զվեզդա» ակումբի երիտասարդական կազմում։ Ցանկանալով խաղալ արտերկրում՝ 18-ամյա Մաքսիմովիչը 2013 թվականի հունվարին մեկնել է Իտալիա, որտեղ մարզվել է B սերիայի «Հելլաս Վերոնա» ակումբում:

2013 թվականի հուլիսին Սերբիայի ֆուտբոլի պատանեկան հավաքականի կազմում (մինչև 19 տարեկան) մասնակցել է Լիտվայում կայացած Եվրոպայի 2013 թվականի առաջնությանը։ Լինելով թիմի ավագ՝ խաղադաշտ է դուրս եկել չորս խաղում՝ ներառյալ կիսաեզրափակիչը և եզրափակիչը։ Առաջնությունն ավարտվեց սերբական «արծիվների» հաղթանակով, որոնք եզրափակիչում 1:0 հաշվով հաղթեցին Ֆրանսիային: Մաքսիմովիչն անմիջապես պայմանագիր է կնքել սլովենական «Դոմժալե» ակումբի հետ և որպես պրոֆեսիոնալ իր նորամուտը նշեց 18 տարեկանում 2013 թվականի հոկտեմբերի 18-ին:

2014 թվականի հուլիսին Հունգարիայում կայացած Եվրոպայի պատանեկան առաջնությունում ավագ Մաքսիմովիչի սերբական թիմը կիսաեզրափակչում 11 մետրանոցներով պարտվեց Պորտուգալիայի հավաքականին և իր տիտղոսը զիջեց Գերմանիային՝ Ավստրիայի հավաքականի հետ նվաճելով բրոնզե մեդալներ։

2015 թվականի փետրվարի 7-ին Նեմանյան տեղափոխվել է «Աստանա»՝ կնքելով պայմանագիր մինչև 2016 թվականի ավարտը։ Սլովենական ակումբի հենակետային կիսապաշտպանի տրանսֆերը «Աստանային» արժեցել է կես միլիոն եվրո: Եվ արդեն մարտի 1-ին «Աստանայի» կազմում Մաքսիմովիչը նվաճել է Ղազախստանի ֆուտբոլի Սուպերգավաթը 2015 թվականին Ալմաթիի «Կայրաթի» հետ, իսկ առաջնության երկրորդ տուրում մարտի 11-ին Պավլոդարի «Իրտիշի» դեմ արտագնա խաղում խփել է իր առաջին գոլը «Աստանայի» կազմում։

2015 թվականի հունիսին Սերբիայի հավաքականը (մինչև 20 տարեկան) ավագ Մաքսիմովիչի հետ հաղթել է նաև Նոր Զելանդիայում կայացած աշխարհի առաջնությունում (մինչև 20 տարեկան): Սերբերը հաղթելու կամք դրսևորեցին՝ փլեյ-օֆֆի բոլոր չորս խաղերում հաղթելով լրացուցիչ ժամանակում: Նեմանյան որոշիչ գոլեր է խփել քառորդ եզրափակչում ԱՄՆ-ի հետ, իսկ եզրափակչում՝ Բրազիլիայի հետ: Մաքսիմովիչին հետաքրքրել են «Բազելն» ու «Համբուրգը», սակայն ֆուտբոլիստի տրանսֆերային արժեքն արդեն հասել է 2 միլիոն եվրոյի։

2015 թվականի նոյեմբերի 8-ին «Աստանան», տանը 1:0 հաշվով հաղթելով «Ակտոբեին», կրկին դարձել Է Ղազախստանի չեմպիոն։ Եվ Մաքսիմովիչը նվաճել է երկրի չեմպիոնի իր առաջին ոսկե մեդալը:

2016 թվականի հոկտեմբերի 26-ին «Աստանան», առաջնության ավարտից մեկ տուր առաջ տանը զրոյական ոչ-ոքի խաղալով «Օկժետպեսի» հետ, նվաճել է երրորդ անընդմեջ տիտղոսը։ Իսկ Մաքսիմովիչը դարձավ Ղազախստանի կրկնակի չեմպիոն։

2017 թվականի հունվարի 8-ին Նեմանյան «Վալենսիայի» հետ կնքել է մինչև 2021 թվականը 7 միլիոն եվրոյի նախնական հնգամյա պայմանագիր, սակայն իսպանական ակումբի ղեկավարությունը որոշել է 300 հազար եվրո չվճարել «Աստանային» սերբի անհապաղ տեղափոխության համար և սպասել հունիսին, երբ նա կդառնա ազատ գործակալ և նրան անվճար կստանա։ 2017 թվականի փետրվարին Մաքսիմովիչը վերադարձել է «Աստանա»։ Բայց նոր մրցաշրջանում երբեք չի խաղացել ոչ մի խաղ և հետ է կանչվել 2017 թվականի հունիսին։ Իսկ «Վալենսիան» հուլիսին հայտարարել էր նրա տեղափոխության մասին՝ ֆուտբոլիստի համար նշանակելով ակումբի համար ռեկորդային 100 մլն եվրո։

Բայց Հուլիսի 23-ին սերբը լքել է իր ակումբի Հյուսիսային Ամերիկայի նախամրցաշրջանային շրջագայությունը՝ չստանալով ԱՄՆ վիզա և վերադարձել է Իսպանիա։

2017 թվականի օգոստոսի 18-ին Մաքսիմովիչը նորամուտը նշել է իսպանական Լա լիգայում առաջին տուրի «Վալենսիա»-«Լաս Պալմաս» (1:0) խաղում՝ փոխարինման դուրս գալով 89-րդ րոպեին։ Նույն Կանարյան ակումբին նա իր առաջին գոլը խփել է 2018 թվականի հունվարի 9-ին, Իսպանիայի Գավաթի 1/8 եզրափակչում (4:0)։ Ընդհանուր առմամբ, Նեմանյան «Վալենսիայի» կազմում անցկացրել է առաջնության 15 խաղ և 6 խաղ Իսպանիայի գավաթի խաղարկությունում, սակայն այդպես էլ չի արմատավորվել թիմի հիմքում:

2018 թվականի հուլիսին «Վալենսիան» Մաքսիմովիչին զիջել էր «Խետաֆե» ակումբին 5,5 միլիոն եվրոյով, սակայն նրան երեք տարվա ընթացքում 8 միլիոն եվրոյով հետ գնելու նախապատվությամբ։ Օգոստոսի 19-ին սերբը նորամուտը նշել է նոր ակումբում՝ «Սանտիագո Բեռնաբեուում» խաղալով Մադրիդի «Ռեալի» դեմ Լա Լիգայի առաջին տուրի հանդիպման բոլոր 90 րոպեները (0:2): Իսկ 2019 թվականի մայիսի 18-ին նա խփել է իր առաջին գոլը ակումբի կազմում առաջնության վերջին տուրում «Վիլյառեալի» հետ խաղում (2:2) և օգնեց թիմին գրավել 5-րդ տեղը, որը ակումբին իրավունք է տվել 8 տարվա ընթացքում առաջին անգամ մասնակցել հաջորդ մրցաշրջանում Եվրոպայի լիգային։

## Կարիերան հավաքականում
Նեմանիան Սերբիայի պատանեկան (մինչև 19 տարեկան) հավաքականի կազմում հաղթել է 2013 թվականի Եվրոպայի առաջնությունում և 2014 թվականին դարձել բրոնզե մեդալակիր: Նաև հաղթել է 2015 թվականի աշխարհի առաջնությունում (մինչև 20 տարեկան) Նոր Զելանդիայում։ Հունիսի 20-ին կայացած եզրափակիչում նա հաղթական գոլ է խփել Բրազիլիայի երիտասարդական հավաքականի դարպասը 118-րդ րոպեին (2:1), իսկ քառորդ եզրափակչում ԱՄՆ-ի հավաքականի դեմ խաղում խփել է հաղթական 11 մետրանոցը (6:5): Ընդհանուր առմամբ մրցաշարում խփել է 3 գնդակ։ 

2016 թվականի մարտի 23-ին Մաքսիմովիչը Սերբիայի հավաքականի կազմում նորամուտը նշել է Պոզնանում Լեհաստանի հավաքականի դեմ ընկերական խաղում (0:1)՝ փոխարինման դուրս գալով խաղի 73-րդ րոպեին։

Մաքսիմովիչը հայտնվել է 27 ֆուտբոլիստների նախնական ցուցակում՝ Ռուսաստանում կայանալիք Աշխարհի 2018 թվականի առաջնությանը մասնակցելու համար: Սակայն 23 մասնակիցների վերջնական ցուցակում Սերբիայի հավաքականի գլխավոր մարզիչ Մլադեն Կրստայիչը նրան չի ընդգրկել։

## Ձեռքբերումներ
; «Աստանա»
* Ղազախստանի չեմպիոն **(2)՝** 2015, 2016
* Ղազախստանի սուպերգավաթակիր՝ 2015
* Ղազախստանի գավաթակիր՝ 2016
* Ղազախստանի գավաթի եզրափակչի մասնակից՝ 2015

; Սերբիայի հավաքական
* Եվրոպայի պատանեկան առաջնության չեմպիոն (մինչև 19 տարեկան)՝ 2013
* Եվրոպայի պատանեկան առաջնության բրոնզե մեդալակիր (մինչև 19 տարեկան)՝ 2014
* Աշխարհի երիտասարդական առաջնության չեմպիոն՝ 2015

## Վիճակագրություն
*2024 թվականի մայիսի 26-ի դրությամբ*

## Ծանոթագրություններ

 
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ցրվենա Զվեզդայի ֆուտբոլիստներ